CELEX: 62018CA0593
Language: lt
Date: 2019-11-28 00:00:00
Title: Byla C-593/18 P: 2019 m. lapkričio 28 d. Teisingumo Teismo (septintoji kolegija) sprendimas byloje ABB Ltd, ABB AB/Europos Komisija (Apeliacinis skundas – Konkurencija – Karteliai – Požeminių ir povandeninių elektros kabelių Europos rinka – Rinkos pasidalijimas dėl projektų – Įrodinėjimo pareiga – Nekaltumo prezumpcija – Vienodo požiūrio principas)

3.2.2020   
            
            
               LT
            
            
               Europos Sąjungos oficialusis leidinys
            
            
               C 36/11
            
         
      2019 m. lapkričio 28 d. Teisingumo Teismo (septintoji kolegija) sprendimas byloje ABB Ltd, ABB AB/Europos Komisija
      (Byla C-593/18 P) (1)
      
      (Apeliacinis skundas - Konkurencija - Karteliai - Požeminių ir povandeninių elektros kabelių Europos rinka - Rinkos pasidalijimas dėl projektų - Įrodinėjimo pareiga - Nekaltumo prezumpcija - Vienodo požiūrio principas)
      (2020/C 36/14)
      Proceso kalba: anglų
      
         Šalys
      
      
         Apeliantės: ABB Ltd, ABB AB, atstovaujamos advocaten I. Vandenborre ir M. Frese, advokato S. Dionnet
      
         Kita proceso šalis: Europos Komisija, atstovaujama H. van Vliet, I. Zaloguin ir I. Rogalski
      
         Rezoliucinė dalis
      
      
                  1.
               
               
                  Panaikinti 2018 m. liepos 12 d. Europos Sąjungos Bendrojo Teismo sprendimo ABB/Komisija (T-445/14, nepaskelbtas Rink., EU:T:2018:449) 1 punktą, kiek juo Bendrasis Teismas atmetė ABB Ltd ir ABB AB ieškinį, kuriame prašoma panaikinti 2014 m. balandžio 2 d. Komisijos sprendimą C(2014) 21 39 final dėl procedūros pagal [SESV] 101 straipsnį ir EEE susitarimo 53 straipsnį (byla AT.39610 – Elektros kabeliai), kiek tuo sprendimu šios bendrovės pripažintos atsakingomis už SESV 101 straipsnio ir 1992 m. gegužės 2 d. Europos ekonominės erdvės susitarimo 53 straipsnio pažeidimą, susijusį su kolektyviniu atsisakymu tiekti ne mažesnės kaip 110 kV, bet mažesnės kaip 220 kV įtampos požeminių elektros kabelių priedus, taip pat šio teismo sprendimo 2 punktą.
               
            
                  2.
               
               
                  Atmesti likusią apeliacinio skundo dalį.
               
            
                  3.
               
               
                  Panaikinti sprendimą C(2014) 21 39 final, kiek juo ABB Ltd ir ABB AB pripažintos atsakingomis už SESV 101 straipsnio ir 1992 m. gegužės 2 d. Europos ekonominės erdvės susitarimo 53 straipsnio pažeidimą, susijusį su kolektyviniu atsisakymu tiekti ne mažesnės kaip 110 kV, bet mažesnės kaip 220 kV įtampos požeminių elektros kabelių priedus.
               
            
                  4.
               
               
                  ABB Ltd, ABB AB ir Europos Komisija padengia savo bylinėjimosi išlaidas pirmojoje ir apeliacinėje instancijose.
               
            
         (1)  OL C 436, 2018 12 3.